**Tájékoztatás   
Rezi Község Önkormányzata településrendezési eszközeinek   
9 részterületen tervezett módosítása partnerségi véleményezéséről**

Rezi Község Önkormányzata 106/2023. (XII. 11.) Kt. határozatával döntött településrendezési eszközeinek módosításáról, majd 34/2024. (IV. 22.) és 56/2024. (IV. 22.) Kt. határozatával pontosította a módosítandó területeket.

**A településrendezési eszközök módosításának célja** egyrészt a már kialakított, de a hatályos településrendezési eszközökben és a földhivatali nyilvántartásban nem szereplő közutak legalizálása (kiszabályozása), másrészt a 3/2019. (IV.24.) önkormányzati rendelettel elfogadott helyi építési szabályzat kertes mezőgazdasági területekre (Mk övezetre) vonatkozó előírásainak felülvizsgálata a telkek előnyösebb hasznosíthatósága érdekében.

|  |
| --- |
| **Módosítandó területek** |
| 1. Út kiszabályozása – Deák Ferenc utca vége |
| 2. Út kiszabályozása – Rigósi útról nyíló kiszolgáló út |
| 3. Út kiszabályozása – Nagycomai útról nyíló kiszolgáló út |
| 4. Út kiszabályozása – Kishegyi útról nyíló kiszolgáló utak |
| 5a. Út kiszabályozása – Kishegyi útról nyíló kiszolgáló utak |
| 5b. Jelenlegi eljárásban is szerepel – Egyéb kishegyi telekbekötés területként |
| 6. . Út kiszabályozása – Hunyadi János utca teresedésének korrekciója |
| 7. Út kiszabályozása – Cserszéli út kiszabályozása |
| 8. A 3/2019. (IV.24.) önkormányzati rendelet a helyi építési szabályzatról 27. § előírásainak felülvizsgálata |
| 9. A 2419/3, 2419/5, 2480 hrsz-ú földrészletek újraosztását lehetővé tevő módosítás |

A településrendezési eszközök tervezett módosítását [**itt**](https://varosteam-my.sharepoint.com/personal/kucsora_zita_varosteam_onmicrosoft_com/_layouts/15/onedrive.aspx?id=%2Fpersonal%2Fkucsora%5Fzita%5Fvarosteam%5Fonmicrosoft%5Fcom%2FDocuments%2F00%20Orias%20fajlok%2FRezi%2F241219%20VELEMENYEZESI%20DOKUMENTACIO&ga=1)tekintheti meg.

A településrendezési eszközök tervezett módosításának a **partnerekkel történő véleményezése** – *a veszélyhelyzet ideje alatt egyes szervezetek működésére vonatkozó, továbbá egyes közigazgatási eljárási szabályok megállapításáról* szóló 146/2023. (IV. 27.) Korm. rendelet 2. §-ára tekintettel – az alábbiak szerint történik:

A **partnerek** – Rezi község lakossága, valamennyi, a községben telephellyel vagy székhellyel rendelkező gazdálkodó, érdek-képviseleti és civil szervezet, továbbá a településen működő valamennyi vallási közösség – **e hirdetmény közzétételétől számított 20 napon belül, azaz 2025. január 9-ig** **tehetik meg a módosítással kapcsolatos észrevételeiket**

* elektronikus úton a [**reziph@rezinet.hu**](mailto:reziph@rezinet.hu) e-mailcímre küldött levélben,
* írásban postai úton az önkormányzat címére küldött levélben.

Kengyel, 2024. december 20.